
Referat de aprobare a 
PROIECTULUI DE HOTĂRÂRE
Privind modificarea și aprobarea 
Statului de Funcții al Direcției de Asistență Socială a Municipiului Timișoara


1.Descrierea situatiei actuale 
	Prin H.C.L.M.T. nr.218/27.06.2017 s-a înființat Direcția de Asistență Socială a Municipiului Timișoara și s-a aprobat Organigrama și Statul de funcţii pentru aceasta.
	În prezent Statul de funcții al Direcției de Asistență Socială a Municipiului Timișoara a fost modificat și aprobat prin Hotărârea Consiliului Local nr. 340/28.09.2021.
· In cadrul Direcției de Asistență Socială a Municipiului Timişoara s-a organizat examen pentru promovarea ȋn gradul profesional imediat superior celui deţinut pentru personalul contractual încadrat debutant. Examenul a fost susţinut şi promovat de un numar de 7  angajați - personal contractual. 
		În conformitate cu prevederile  Art.  45^1  din  H.G. nr. 286/2011 Regulamentul cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare,  Persoanele încadrate în funcţii contractuale de debutant vor fi promovate, prin examen, la sfârşitul perioadei de debut stabilite în condiţiile legii, în gradul profesional  imediat superior, în baza unui  referat de evaluare întocmit de şeful ierarhic şi aprobat de conducătorul autorităţii sau instituţiei publice.  
2.Schimbari preconizate și rezultate așteptate: 
· Modificarea  statului  de funcții existent,  după cum urmează:
- 7 funcții - personal contractual se vor încadra în gradul profesional imediat superior;
- un  post  vacant de funcție publică de executie, consilier, clasa I, grad profesional superior de la Compartimentul Relații cu Publicul va fi ocupat prin mutarea unui funcționar public de execuție de la Serviciul Strategii Programe, cu respectarea categoriei, clasei și gradului profesional avut.  Prin umare, la Serviciul Strategii Programe va deveni vacant 1 post de funcție publică de execuție – consilier, clasa I, grad profesional  superior.
- un post vacant de natură contractuală de inspector de specialitate II (S) de la  Complexul de servicii pentru persoane adulte cu dizabilitati - Asistent personal al persoanei cu handicap grav se mută la Serviciul Tehnic și Administrarea Patrimoniului;
-un post vacant de natură contractuală de inspector de specialitate IA (S) de la Serviciul Tehnic și Administrarea Patrimoniului se mută la Complexul de servicii pentru persoane adulte cu dizabilitati - Asistent personal al persoanei cu handicap grav
-1 post ocupat de natură contractuală de asistent medical (PL) se mută de la Servicii de management de caz pentru  Copii și  Familie -  Prevenirea separarii copilului de familie la Complexul de servicii pentru persoane varstnice  Sf. Mihail si Gavril - Compartiment  de ingrijire la domiciliu.

-1 post vacant de natură contractuală de asistent medical principal (PL) se mută de la la Complexul de servicii pentru persoane varstnice  Sf. Mihail si Gavril - Compartiment  de ingrijire la domiciliu la Servicii de management de caz pentru  Copii și  Familie -  Prevenirea separarii copilului de familie, cu păstrarea numărului de posturi existente în organigramă.

· Transformare post vacant de natură contractuală.                                           
Datorită complexității, diversității și volumului mare al activităților realizate de Serviciul Administrativ, propunem ca un post vacant de natură contractuală de îngrijitor, studii generale să fie transformat în un post vacant de natură contractuală de inspector de specialitate debutant, studii superioare.

· Stabilirea nivelului salariului de bază pentru funcția  publică de execuție - consilier, clasa I, grad profesional debutant.
	 Prin  H.C.L.M.T .nr.  473/2017, completată de  H.C.L.M.T. nr. 579/2019 a fost aprobată Anexa prin care s-a stabilit nivelul  salariilor de bază pentru personalul din cadrul Direcţiei de Asistenţă Socială a Municipiului Timişoara - familia ocupaţională ,, Administraţie", - conform Ordonanţei de Urgenţă nr. 91/2017 pentru modificarea şi completarea Legii-cadru nr. 153/2017 privind salarizarea personalului plătit din fonduri publice.
	Facem mențiunea că în Anexa mai sus amintită, nu este  stabilit nivelul salariului pentru funcția de consilier, clasa I, grad profesional debutant corespunzător gradațiilor de vechime de la unu la cinci,  fiind stabilit salariul doar pentru gradația de vechime 0.  În acest sens,  propunem completarea Anexei la H.C.L.M.T. nr. 473/2017, prin adăugarea gradațiilor de vechime mai sus precizate  la funcția publică de execuție - consilier, clasa I, grad profesional debutant, cu  nivelul de salarizare corespunzător.
	În statul de funcții al Direcției de Asistență Socială a Municipiului Timișoara la Complexul de Servicii pentru victimele violenței domestice și agresori - Centrul de consiliere pentru prevenirea si combaterea violenței în familie se regăsește funcția de natură contractuală – consilier juridic pentru care nu avem stabilit nivelul salariului. În sensul celor prezentate, propunem stabilirea salariului pentru funcția de consilier juridic – personal contractual prin raportare   la nivelul cuantumului salariilor stabilite pentru funcțiile  publice de executie de consilier /consilier juridic/consilier achiziții publice, structurate pe cele patru grade profesionale.

· Ierarhizarea posturilor
Prin HCLMT nr. 90 din 16.03.2022 privind aprobarea organizării şi statului de funcţii pentru aparatul de specialitate al Primarului Municipiului Timișoara, au fost aprobați coeficienții de ierarhizare a posturilor din cadrul aparatului de specialitate al Primarului Municipiului Timișoara. 
La nivelul Direcției de Asistență Socială a Municipiului Timișoara, în anexa nr. 3, au fost stabiliți coeficienții de ierarhizare a posturilor , cu valori cuprinse între nivelul minim impus de lege de 1,00 (corespunzător salariului minim pe economie) și nivelul maxim stabilit de legiuitor la nivelul viceprimarului luându-se în considerare următoarele elemente: 
-coeficienții stabiliți pentru funcțiile de demnitate publică prevazuti în anexa nr. IX la Legea nr. 153/2017;
-nomenclatorul funcțiilor necesare desfășurării activităților specifice fiecărei instituții sau autorități a administratiei publice locale precum ierarhia funcțiilor care sunt prevăzute în anexa nr. VIII, cap.I, lit A, pct. III și cap II, lit A, pct IV din Legea nr. 153/2017;                                                          Cod FO53-03,Ver.3

-criteriile generale pentru ierarhizarea posturilor stabilite prin Legea nr. 153/2017;
-respectarea principiului ierarhizării este obligatorie atât pe verticală cât și pe orizontală în cadrul aceluiași domeniu în funcție de complexitatea și importanța muncii desfășurate.
Pentru funcțiile publice de conducere existente în statul de funcții al Direcției de Asistență Socială a Municipiului Timișoara, nivelul de salarizare a fost stabilit la gradul II datorită complexității, diversității și volumului  activităților raportate la categoriile vulnerabile de beneficiari.

· Menţionăm că modificarile propuse nu influenţează numărul de posturi aprobate la nivelul Directiei de Asistență Socială a Municipiului Timisoara, ci se va  modifica doar structura Statului de functii aprobat prin H.C.L. nr. 340/28.09.2021.

3.Alte informatii
 - Organigrama şi Regulamentul de Organizare şi Funcţionare ale Direcției de Asistență Socială a Municipiului Timișoara nu se modifică și rămȃn ȋn forma aprobată prin H.C.L.M.T.  nr. 340/28.09.2021
-  Proiectul de Hotărâre privind modificarea și aprobarea Statului de Funcții al Direcției de Asistență Socială a Municipiului Timișoara, îndeplineşte condiţiile pentru a fi supus dezbaterii Consiliului Local al Municipiului Timişoara.

4.Concluzii
Pentru motivele expuse mai sus, 
PROPUNEM

.

1.  Modificarea și aprobarea  Statului de funcții al Direcţiei de Asistenţă Socială a Municipiului Timişoara, conform Anexei nr.1.

2.   Modificarea și completarea Anexei la H.C.L.M.T .nr.  473/2017, conform Anexei nr.2.

3. Aprobarea coeficienților de ierarhizare a posturilor din cadrul Direcţiei de Asistenţă Socială a Municipiului Timişoara, conform Anexei nr. 3.  


                                                             
      PRIMAR ,
DOMINIC FRITZ                                                                                              DIRECTOR GENERAL,
                                                                                                                               ESZTERO EMESE

